માન. મુખ્યમંત્રીશ્રીના વરદ હસ્‍તે આજરોજ સાબરકાંઠા જિલ્લાના ખેડબ્રહ્મા તાલુકાના બાવળકાંઠીયા ખાતે માંગોળવાડી નદીને પુનઃજીવિત કરવાના ભાગરૂપે ચેકડેમ નિર્માણનું ભૂમિપૂજન કરવામાં આવ્‍યું. આ પ્રસંગે તેઓના પ્રેરક વકતવ્‍યમાં માન. મુખ્યમંત્રી શ્રી વિજયભાઇ રૂપાણીએ જણાવ્યું કે, પાણીએ પરમેશ્વરનો પ્રસાદછે. તેનું એકએક ટીપું રોકાય અને સંગ્રહાય તે માટે ચોમાસાના આગમન પૂર્વે જળસંચયના કામો જનસહયોગથી હાથ ધરવાનું મહાઅભિયાન હાથધર્યું છે. પાણીએ વિકાસનો પાયો છે. ગુજરાતનું આ અભિયાન પણ દેશને નવી દિશા આપશે તેવો વિશ્વાસ વ્યકત કરી મુખ્યમંત્રીશ્રીએ જણાવ્યું હતું કે, પાણીએ ધરતીપરનું અમૃત છે. તેનો સંચય સંગ્રહ અત્યંત જરૂરી છે. આ સંગ્રહથી જળસંકટ પર વિજય મેળવવા તેમણે આહવાન કર્યુ હતું.